laion/Wikipedia-Exotic huggingface dataset:
פיג'ו סוג 28

פיג'ו סוג 28 (בצרפתית: Peugeot Type 28) היא מכונית פתוחה (בתצורת קבריולה), 3 מושבים, מתוצרת יצרנית הרכב הצרפתית פיג'ו אשר יוצרה בין השנים 1899–1900. יוצרו 8 יחידות בלבד. 3 מושבים (2 נוסעים + נהג). מנוע אחורי. הנעה אחורית. מוט היגוי - מימין. 4 גלגלים לא סימטריים (גלגלים קדמים קטנים ביחס לגלגלים האחורים). פיג'ו פיג'ו סוג 1 פיג'ו סוג 10 פיג'ו סוג 15 פיג'ו סוג 27 פיג'ו סוג 1525 פיג'ו סוג 156 מדיה וקבצים בנושא פיג'ו סוג 28 בוויקישיתוף Wolfgang Schmarbeck: Alle Peugeot Automobile 1890-1990. Motorbuch-Verlag. Stuttgart 1990. ISBN 3-613-01351-7 "פיג'ו סוג 28" - מידות antiqbrocdelatour.com/Les-collections/voitures-anciennes/Peugeot%20Type
לוי שטראוס

לוי שטראוס (באנגלית: Levi Strauss;‏ 26 בפברואר 1829 - 26 בספטמבר 1902, ה'תקפ"ט - כ"ד באלול ה'תרס"ב) היה יצרן בגדים יהודי-אמריקאי יליד גרמניה, שותף בהמצאת מכנסי הג'ינס והמותג Levi's. נולד בשם ליבּ שטראוס (בגרמנית: Löb Strauß) בעיירה בוטנהיים שבחבל פרנקוניה עילית בגרמניה לרבקה והירש במשפחה מרובת ילדים. אביו היה רוכל ונפטר ממחלת השחפת כשלוי היה בן 16. בעקבות פטירת האב נותרה המשפחה בלא הכנסה והאם החליטה בשנת 1847 להגר עם לוי ואחיותיו לארצות הברית, שם הצטרף לאחיו הגדולים בעסקיהם אשר התנהלו בעיר ניו יורק. בשנת 1853, כחלק מהבהלה לזהב, עבר לוי לסן פרנסיסקו אשר בקליפורניה. באותם ימים הגיעו אלפי מחפשי זהב לאזור ותרמו להתפתחותה המהירה של קליפורניה. במרוצת הזמן הבחין לוי כי מכנסיהם של מחפשי הזהב לא התאימו לסוג זה של עבודה, ולרוב התבלו ונקרעו כעבור זמן קצר. כתוצאה מכך החל לוי לייצר מכנסיים עמידים העשויים מאריג גס (קנבס). המכנסיים אומנם שווקו בהצלחה, אך יצרו בעיות אחרות למחפשי הזהב בשל היותם מסורבלים. אחד מאותם קוני הבדים להם מכר לוי שטראוס היה תופר יהודי בשם ג'ייקוב וו. דייוויס (Jacob W. Davis) שהגיע לארצות הברית ממזרח אירופה. דייוויס הגיע לרעיון של הוספת מסמרות מתכת למכנסיים לשם חיזוקי הכיסים. מאחר שלא היה באפשרותו לממן את רישום הפטנט על הרעיון, הוא פנה ללוי שטראוס לשם שותפות. שניהם רשמו את הבקשה לפטנט על הרעיון. הפטנט האמריקאי שמספרו 139,121 US התקבל ב-20 במאי 1873 על שמם של דייוויס ולוי. לוי שטראוס הקים את החברה שנקראה על שמו (.Levi Strauss & Co) והעסיק את דייוויס כעובד החברה. לוי שטראוס התגורר בסן פרנסיסקו עם אחותו פאני, שם גם נפטר. הוא הוריש את חברת לוי'ס (LEVI'S), אותה ייסד, לארבעת אחייניו. החברה פועלת עד היום ונחשבת למצליחה והגדולה ביותר בתחומה. המבנה בו התגורר שטראוס בגרמניה, הוא מן המבנים העתיקים בעיירה. נבנה ב-1687 ונרכש על ידי המועצה המקומית בסוף שנת 1987. בשנת 1992 החלו בשיפוץ המבנה, שנפתח כמוזיאון לזכרו בסתיו 2000. אתר האינטרנט הרשמי של לוי שטראוס החברה של לוי שטראוס ביוגרפיה של לוי שטראוס (באנגלית) לוי שטראוס, באתר "Find a Grave" (באנגלית)
השועל והקוף

השועל והקוף הוא אחד ממשלי איזופוס העוסק בתכונות האמורות להיות אצל מנהיגים, והדמויות המרכזיות בו הן קוף ושועל. המשל הוא מספר 81 באינדקס פרי. החיות מתכנסות על מנת לבחור לעצמן מלך. הן מתרשמות מאוד מהריקוד הקופצני של הקוף ומחליטות להכתירו למלך. השועל, שאף הוא היה אחד מהמועמדים למלוכה, ממלא תפקיד בחצר המלך; במסגרת תפקידו, הוא מציע לקוף כי יבוא עמו, כדי להראות לו דבר שיפתח ויגרה את תאבונו. השועל מוביל את הקוף דרך מלכודת, שבה נלכד הקוף. לאחר הלכידה, הקוף מאשים את השועל בבגידה. הלה משיב כי מי שהוא תמים וחמדן אינו כשיר כלל למלוכה. מוסר ההשכל של הסיפור הוא כי אלה השואפים למשול חייבים קודם כל ללמוד לשלוט בעצמם. המשל הוא עתיק מאוד וייתכן כי הוא נכתב עוד לפני תקופתו של איזופוס, היות שככל הנראה כבר במאה ה-7 לפני הספירה, השתמש בו המשורר ארכילוכוס. למשך זמן רב המשל היה ידוע אך ורק באזור יוון, אולם בסביבות המאה ה-8, נודע המשל גם באסיה המרכזית. קטעי פפירוס, שבו נכתב המשל, מתקופה זו, נמצאו בשפות סוגדיאנית ואויגורית. משל הקוף והשועל החל להופיע במדינות אחרות באירופה בסביבות המאה ה-17. המשורר הגרמני מהמאה ה-16 הירונימוס אוסיוס, הקדיש שיר בלטינית מודרנית למשל זה. איורים מתוך ספרים בין ה-15 עד המאה ה-20 Aesopica site G.J.Van Dijk, Ainoi, Logoi, Mythoi, Leiden NL 1997, pp.144-47 Matteo Compareti, "Aesop's fables in Central Asia", Academia edu Fable 232 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
נילס הולגרסון (אנימה)

נילס הולגרסון (ביפנית: ニルスのふしぎな旅, באנגלית: The Wonderful Adventures of Nils, "הרפתקאותיו הנפלאות של נילס") היא סדרת אנימה בת 52 פרקים שהופקה לטלוויזיה ב-1980. הסדרה מבוססת על הספר "מסע הפלאים של נילס הולגרסון" מאת הסופרת השוודית סלמה לגרלף. בישראל שודרה הסדרה לראשונה בין השנים 1985–1986 בטלוויזיה החינוכית בערוץ הראשון. בשנים האחרונות היא משודרת בערוץ ג'וניור. את שיר הפתיחה העברי של הסדרה, שהתבסס על שיר הפתיחה של הסדרה היפנית המקורית, תרגמה לאה נאור ושר יגאל בשן. הוא נכתב במקור על ידי הזמר והיוצר היפני יוקיהידה טאקקאווה (אנ') לחברת ההפקה היפנית "פיירו". את המוזיקה לסדרה הלחין הצ'כי קארל סבובודה. במאי הסדרה הם ממורו אושי והיסאיוקי טוריומי. העלילה מתמקדת בנילס הולגרסון, ילד שובב בן 14 אשר חי בחווה בדרום שוודיה. נילס הוא עצלן וחסר כל התחשבות בזולת. נילס היה נוהג להתאכזר לחיות בחווה בזמנו הפנוי, עד שיום אחד הוא לוכד גמד שדון. השדון הכועס מחליט להעניש את נילס על מעלליו וללמד אותו לקח, ועל כן הוא מכווץ אותו לגודל של ננס. בתור ננס, נילס מסוגל כעת לדבר ולהבין את בעלי החיים. נילס וחיית המחמד שלו אוגי האוגר מצטרפים לאווז הבית מולי במסעו עם אווזי הבר, המונהגים על ידי המפקדת אקה, ללפלנד באזור הצפוני של שוודיה, שם השמש אינה שוקעת בקיץ. ביחד הם עפים לאורך שוודיה כאשר נילס מקווה כי יצליח למצוא את הדרך לבטל את הכישוף ולחזור להיות גדול שוב. במהלך המסע אופיו של נילס משתנה והוא הופך לידיד החיות. בסופו של דבר שב נילס לגודלו המקורי ועם זאת אבדה יכולתו לתקשר עם בעלי-חיים. במהלך המסע אווזי הבר עוברים במקומות אמיתיים שקיימים עד היום: טירת גלימיניהוס, הר קולה (כנס החיות), עיר הנמל קרלסקרונה (על שם קרל ה-11, שפסל שלו "קם לתחייה"), אגם הציפורים בהלמסטד, אי הטירה בטרולהטן, אוניברסיטת אופסלה, גן סקנסן בסטוקהולם, פסטיבל מספרי הסיפורים בסקלפטה ועוד. נילס הולגרסון (Nils Holgersson) אוגי (Carrot, "גזר"), אוגר גמד שדון (Dwarf, "גמד\ננס"), שכיווץ את נילס הולגרסון מולי (Morten), אווז הבית אקה (Captain Akka, "המפקדת אקה"), מפקדת להקת אווזי הבר אינגריד (Ingrid), האווזה העדינה והיפה ביותר גונר (Gunnar), האווז העוזר הראשי של אקה צילי (Suirii), האווזה שאוהבת לשיר גוסטר (Gusta), האווז הרגזן דאפי (Dunfuin), בת-זוגו של מולי, אווזת בר שהצטרפה ללהקה פרוסט\רוסט (Lasse), האווז הזללן גורגו (Gorgo), עיט שושו (Smirre), שועל חסידה (Ermenrich) בטאקי (Bataki), עורב קלמנט לארסון- כנר מסטוקהולם (2 פרקים) בגרסה העברית המקורית השתתפו בדיבוב הדמויות: עירית לביא-דגן (נילס הולגרסון, בנו של מולי) אורנה לביא-פלינט (המפקדת אקה, צילי, אינגריד והחסידה) עירית שילה (אוגי, דפי) יוסי גרבר (מספר, גמד שדון, רוסט) שמעון כהן (גונר, שושו, הולגר- אביו של נילס) יוני חן (מולי, גוסטר, גורגו הנשר, תרנגול, סוס, קלמנט לארסון, האנס, בטקי) ענת דוידוב (המפקדת אקה- פרק שלישי) קובי מידן (הולגר בפרק 52 אחרון) דבי בסרגליק (אולה, אחותו של מאטס) נילס הופך לננס (פרקים 1–2) נילס ואקה מתיידדים (פרקים 3–7) נילס במחבוא (פרקים 8–11) נילס ושושו השועל (פרקים 12–15) נילס ומכשפת מזג האוויר (פרקים 21–24) (ספר כפול) נילס ואווזי הבר (פרקים 1–3), נילס חוזר הביתה (פרקים 8, 21, 29, 34, 49 ו-52) מסע הפלאים של נילס הולגרסון גלימיניהוס ("טירת העכברים" בפרק 7) "נילס הולגרסון", במסד הנתונים הקולנועיים IMDb (באנגלית) "נילס הולגרסון", במסד הנתונים הקולנועיים KinoPoisk (ברוסית) מילות השיר "נילס הולגרסון", באתר שירונט
דוד הייבלום

דוד הייבלום הוא כדורסלן עבר ישראלי בגובה 1.88 מטר ששיחק בהפועל תל אביב ובנבחרת ישראל. הייבלום גדל כשחקן במחלקת הנוער של הפועל תל אביב. בתחילת שנות ה-50 של המאה ה-20, טרם נוסדה הליגה הראשונה בכדורסל, הכדורסל בישראל התפזר על פני שתי ליגות: אחת של מכבי והשנייה של הפועל. הייבלום שיחק בליגה של "הפועל" במדי הפועל מעיין ברוך יחד עם שמעון שלח ומשה דניאל. ב-1951 השתתף הייבלום במדי נבחרת הנח"ל באליפות צה"ל. כן בשנת 1951 היה השתתף בזכיית נבחרת "הפועל" הארצית במשחקי ספורט הפועלים בליאז', בלגיה. לאחר מכן המשיך לשחק בליגה של "הפועל" במדי הפועל תל אביב. בשנת 1953 הוקמה "ועדת הכדורסל", (לימים הוחלפה על ידי איגוד הכדורסל בישראל), שהודיעה על פתיחת שתי ליגות מבחן. שני המרכזים (הפועל ומכבי) התבקשו לשלוח ארבע קבוצות לליגה הראשונה ושש לשנייה. שבועות ספורים לפני פתיחת הליגה קיימה "הפועל" מבחנים באולם בחדרה. הפועל תל אביב, הפועל חולון, הפועל גבע והפועל מעין ברוך זכו בכרטיסים הנכספים. את הפועל הדריך באותה עונה המאמן ברוך שליין ובסגל בלטו, בנוסף להייבלום, השחקנים שמעון שלח, עזרי לובושיץ, דני ארז, ארז לוסטיג ועמוס קופפר-תובל. במשחק הליגה הראשון אי פעם, (בעונת 1953/1954 בליגה הלאומית בכדורסל) אירחה הפועל במגרש במתנ"ס שלווה את הפועל גבע, וגברה עליה בתוצאה 30–45. בהמשך הליגה הפסידה הפועל בשני הדרבים העירוניים, וסיימה את העונה במאזן של עשרה ניצחונות מול ארבעה הפסדים - במקום שלישי אחרי מכבי תל אביב והפועל חולון. הייבלום רשם 13 משחקים וקלע בממוצע של 7 נקודות למשחק. בשנת 1953 השתתף הייבלום במדי נבחרת ישראל באליפות אירופה בכדורסל שנערכה במוסקבה. המאמן יעקב שאלתיאל בנה את הנבחרת על יסודות הנבחרת הקודמת שהשתתפה באולימפיאדת הלסינקי שנה קודם לכן, כאשר הוא ניפה מהסגל את עמוס לין ואליהו עמיאל וצירף במקומם את הייבלום ומרדכי ממרן. בתחרות עצמה סיימה הנבחרת במקום החמישי המכובד, לאחר שרשמה שבעה ניצחונות (שניים מהם בשל אי-הופעת נבחרות לבנון ומצרים). כן גברה הנבחרת נבחרות מהדרג הבכיר ביבשת - בולגריה, יוגוסלביה, איטליה וצ'כוסלובקיה, וגם על נבחרתה של פינלנד. הייבלום לא קלע נקודות במהלך האליפות. בעונה הבאה, עונת 1954/1955, סיימה הפועל תל אביב במקום הרביעי, לאחר הפסד ביתי 68:53 למכבי תל אביב, שזכתה באליפות שנייה ברציפות. הייבלום השתתף ב-6 משחקים וקלע בממוצע של 6.8 נקודות. עונת 1955/1956 לא התקיימו משחקי ליגה עקב מלחמת סיני. לאחר עונה זו לא חזר הייבלום לשחק בליגה הראשונה. סך הכל שיחק הייבלום שתי עונות בליגה הראשונה, בהן רשם 19 משחקים וקלע 132 נקודות. בשנת 1969 השתתף הייבלום במשחק ותיקי הפועל בשנת 1979 מונה ליושב ראש הפועל תל אביב. ב-1988 פורסם כי הייבלום ירד מישראל לארצות הברית. כרטיס שחקן, אתר מנהלת הליגה כרטיס שחקן, אליפות אירופה 1953, אתר פיב"א יעקב לזר, 65 שנות כדורסל, עיתון הזמן הירוק, 11 באוקטובר 2018 291 קבוצות באליפות העשור של הפועל, דבר, 5 בינואר 1951 "הפועל" זכה בגביע הכדורסל באולימפיאדת הפועלים, על המשמר, 17 באוגוסט 1951 אריה ליבנת, כמעט 60 שנה וכלום לא השתנה, באתר הארץ, 25 באפריל 2012 היסטוריה של הפועל תל אביב, אתר אולטרס הפועל קלעי עונת 1953/1954, אתר מנהלת הליגה כרטיס שחקן, אליפות אירופה 1953, אתר פיב"א כרטיס שחקן, אתר מנהלת הליגה אור שקדי‏, יצירת מצרים, באתר וואלה, 9 באפריל 2009 כרטיס שחקן, אתר מנהלת הליגה יהושע כהנא, מי שם לב לתוצאה? הזקנים הופיעו, שיחקו וכבשו את לב הקהל, מעריב, 17 באוגוסט 1969 מרדכי רוזנבלום, מנהל מכבי תל אביב יצא לארצות הברית כדי לחפש מאמן, מעריב, 15 באפריל 1979 אלכס דורון, כשהצבא האדום ניגן את התקווה במוסקבה, מעריב, 29 במאי 1988
עמותת צ.ל.ש.

עמותת צעירים לומדים שחמט – צ.ל.ש. היא עמותה הפועלת להקמת קבוצות לימוד שחמט לילדים ונוער (בכיתות ג' עד י"א) מאזורי פריפריה גאוגרפית וכלכלית, במטרה לעודד את מיצוי הפוטנציאל האישי תוך פריצת מחסומים תרבותיים וסוציו-אקונומיים, וחינוך לפיתוח החשיבה, ערכים ואחריות חברתית. העמותה פועלת משנת 2007. במהלך השנים הדריכו בעמותה מאות מדריכים. בשנת הפעילות תשע"ט הפעילה העמותה הפעילה כ-100 קבוצות ברחבי ישראל, שכללו למעלה מ-1,600 חניכים. העמותה פועלת ביישובים רבים בארץ, כולל במגזר החרדי והערבי. מנכ"ל העמותה הוא ניר פסו ויושבי הראש המשותפים הם דן זיו ואהד פיליפ. במהלך שנת הלימודים לומדים הילדים את משחק השחמט ונחשפים לערכי ורוח המשחק. הלימוד מתבצע בקבוצה. מלבד הפעילות השגרתית לאורך השנה, הקבוצות משתתפות בסיורים ופעילויות מחוץ לבית הספר, בטורנירים עירוניים ובאירועי שיא. פעילות שוטפת – מפגשים שבועיים של קבוצות הילדים עם המדריכים. במפגש בן שעתיים המתקיים בבית הספר, עוברים הילדים שיעור שחמט. טורנירי אמצע שנה – בסביבות אמצע השנה מתקיימים טורנירי אמצע-שנה אזוריים לקבוצות העמותה. בהם, נחשפים הילדים לקבוצות נוספות של העמותה, כאשר הדגש בתחרות הוא על ספורטיביות, על להפסיד ולנצח בכבוד. בחגים ובחופש הגדול נערכות פעילויות לתלמידי חטיבות הביניים בוגרי קבוצות העמותה בבתי הספר היסודיים, בהן לוקחים חלק ילדים מבתי ספר שונים וממקומות שונים בארץ, ועוסקים הן בהעמקה בלימוד שחמט והן בתכנים נוספים ופעילויות העשרה. אירוע סיום שנה – בסוף שנת הלימודים מתקיים אירוע הסיום של השנה ובו תחרות שחמט בין כל הקבוצות הכוללות ילדים ממקומות רבים ולא רק מהסביבה. הילדים משחקים כשעתיים ברציפות בזה אחר זה. הקבוצות המנצחות מקבלות גביעים ומדליות. קבוצות הורים – העמותה מפעילה קבוצות לימוד שחמט להורי הילדים הלומדים בעמותה, כדי לאפשר מרחב משחקי משותף של ההורים והילדים, וכן כדי לתת להורים כלים חינוכיים להעצמת הילדים, כמו גם להבין כיצד הם משחקים, מתמודדים עם אתגרים ולומדים. תוכנית "מסע לעתיד" – בתום פעילות קבוצת צ.ל.ש. בבתי הספר היסודיים, עוברים חלק מהחניכים המעוניינים בכך לתוכנית ההמשך – "מסע לעתיד". מטרת התוכנית היא ללוות את החניכים במהלך שנות לימודיהם בחטיבת הביניים ובתיכון, ולעזור להם לבנות כישורי חיים שיסייעו להם בהמשך דרכם. החניכים מתכנסים שלוש פעמים במהלך השנה ליומיים של פעילויות, סדנאות והרצאות. שיאה של התוכנית הוא במחנה של שבוע במהלך הקיץ. בכל שכבת גיל סובבים התכנים המועברים סביב נושא אחר. אתר האינטרנט הרשמי של עמותת צ.ל.ש.
אסף אטדגי

אסף אטדגי (נולד ב-29 בנובמבר 1975) הוא אמרגן, פזמונאי ומלחין ישראלי. אסף אטדגי נולד ברמלה לאסתר, עובדת עירייה, ולמשה, עובד בתנובה, שעלו לישראל ממרוקו. לאטדגי עוד ארבעה אחים. בילדותו למד במוסדות חינוך ממלכתי דתי, ובגיל 15 עבר ללמוד בפנימיית "יד נתן". שירת בצה"ל כלוחם בגרעין נח"ל. בתחילת דרכו בעולם המוזיקה ניגן עם עמיר בניון ואף כתב לו מספר שירים. בהמשך שימש כאמרגן של יוצאי תוכנית המציאות המוזיקלית "כוכב נולד", בהם את שירלי לילו, וזוכי התוכנית הראל מויאל (לו כתב והלחין שיר) ויהודה סעדו. הוא גם ייצג את הראפרית שורטי. לאחר מכן פתח אולפן הקלטות, והחל לעבוד עם הזמרת מרגלית צנעני. שהייתה אז שופטת בתוכנית "כוכב נולד". אטדגי כתב לצנעני מספר שירים, בהם "עץ ירוק מפלסטיק" והיה לאמרגנה. בשנות ייצוגה חזרה צנעני לתודעה הציבורית כזמרת. בשנת 2009 החל לשמש כמנהלו האישי של עומר אדם, מיוצאי "כוכב נולד". אטדגי כתב לאדם שירים והלחין עימו את השיר "יום אחד". באותה השנה היה לאחד ממפיקי האלבום "דווקא היום", ואף השתתף בכתיבת והלחנת השירים "סרט ישן", "דווקא היום" ו-"חסידות", אשר נכללים בו. אטדגי התפרסם בתקשורת כאשר צנעני הורשעה בשנת 2011 בעבירה של סחיטתו באיומים בהקשר לייצוג של עומר אדם, ונגזרו עליה ביצוע עבודות שירות. אטדגי כתב והלחין לזמרים נוספים. הוא כתב שלושה שירים עבור גידי גוב, שהופיעו באלבום "בקצה ההר", ושניים מהם כתב בשיתוף פעולה עם עמיר בניון. אטדגי גם כתב עבור הזמרים גוסטו ומאיה בוסקילה. בשנת 2012 השתתף עם עומר אדם בתוכנית המציאות התיעודית "הסוכנים" ששודרה בערוץ הוט בידור ישראלי, ובשנת 2015 החל להגיש את התוכנית "הבילויים" לצדה של עינת ארליך. בתחילת 2014 היה חלק מצוות הפאנל שהנחה את העונה החמישית של התוכנית "חדשות הבידור". בנובמבר אותה שנה החל אטדגי לשמש כחלק מצוות השיפוט בעונה השנייה של "הכוכב הבא לאירוויזיון", והמשיך בתפקיד זה גם בעונה השלישית. אטדגי הנחה לצד עינת ארליך את תוכנית "הבילויים" בערוץ 24, תוכנית פאנל יומית בשידור חי בה מסקרים את כל מה שקורה בתחומי המוזיקה, הבילוי, הבידור והתרבות בישראל. ב-2016 השתתף בעונה הרביעית התוכנית "גולסטאר". ב-2018 השתתף אטדגי בסדרה המוקומנטרית "קיסריה אקספרס". ב-2021 שיחק בסדרה "מנגן ושר" בתור עצמו. אסף אטדגי, ברשת החברתית פייסבוק אסף אטדגי, במיזם "אישים" לתיעוד היצירה הישראלית אסף אטדגי, במסד הנתונים הקולנועיים IMDb (באנגלית) אסף אטדגי, באתר "אידיבי", מאגר הידע העברי לקולנוע ישראלי ועולמי ספי קצב, ‏מיהו אסף אטדגי שעל פי החשד נסחט על ידי מרגול, באתר ‏מאקו‏, 16 באוגוסט 2011 אורית נבון, ‏אסף אטדגי: "קרן פלס זה מיינסטרים? עומר אדם זה מיינסטרים", באתר ‏מאקו‏, 1 בינואר 2015 ערן סויסה, אסף אטדגי רותח על האשכנזים, גלגלצ ומוקי, באתר ישראל היום, 22 בינואר 2015 איתי שטרן, "קיסריה אקספרס": הכריזמה של אסף אטדגי כובשת, החבורה שאותה הוא מקדם פחות, באתר הארץ, 21 באוקטובר 2018 אסף אטדגי, דף שער בספרייה הלאומית ישראל קמחי Music Team (2010-06-10), מרגלית צנעני | סרט ישן, נבדק ב-2019-04-18 נעמה כהן פרידמן, מרגלית צנעני הורשעה, לא תיכלא: מאשרת ומודה, באתר ynet, 27 בנובמבר 2011 סמדר שילוני, "הסוכנים": כבר לא סוכנים חשאיים, באתר ynet, 4 בספטמבר 2012 קים בוסי, ‏בליינד דייט: מה הקשר בין ארליך לאטדגי? | הבילויים, באתר ‏מאקו‏, 15 במרץ 2015
עפרה חזה לילדים

עפרה חזה לילדים הוא אלבומה הרביעי של הזמרת-יוצרת הישראלית עפרה חזה. האלבום יצא לאור בשנת 1982, על ידי חברת התקליטים הד ארצי. האלבום כולל שירי ילדים מוכרים אותם הקליטה חזה עבורו. האלבום מכיל בתוכו שירי ילדים המחולקים לשבעה נושאים; שירי משחק, שירים לאבא ואמא, שירי לילה טוב, שירי יצירה, שירי טיול, שירי עונות ושירי שבת. בין חידושי האלבום ניתן למנות את החידושים ל-"שניים סינים", "פזמון ליקינטון", "מי יבנה בית", "דונם פה ודונם שם", "זמר זמר לך", "שנים עשר ירחים", "לכה דודי", "אמא יקרה לי", "מלאו אסמינו בר", "נומי נומי" וכדומה. את האלבום הוציאה חזה בשנת 1982, בסמוך להוצאת אלבומה השלישי, פיתויים. בשנת 1993 הועלה האלבום ע"ג דיסק בסדרה "קלסיקה ישראלית" של "הד ארצי". האלבום היה הראשון של חזה שיצא במסגרת סדרה זו, כשעד שנת 1998 הופצו בדיסקים באותה הסדרה רוב אלבומיה של חזה ב"הד ארצי"- "אדמה", אלבום הלהיטים הכפול "אלבום הזהב", "פיתויים" ו"שירי מולדת ג''. סדר השירים לפי הנושאים אליהם חולקו: 8-1 - שירי משחק (שירים 1–8 של צד א' במהדורת הויניל) 10-9 - שירים לאמא ואבא (שירים 9–10 של צד א' במהדורת הויניל) 14-11 - שירי לילה טוב (שירים 11–14 של צד א' במהדורת הויניל) 18-15 - שירי יצירה (שירים 1–4 של צד ב' במהדורת הויניל) 24-19 - שירי טיול (שירים 5–10 של צד ב' במהדורת הויניל) 27-25 - שירי עונות (שירים 11–13 של צד ב' במהדורת הויניל) 30-28 - שירי שבת (שירים 14–16 של צד ב' במהדורת הויניל) בקיץ 1984, חברת אגפא הדפיסה בשיתוף פעולה עם חזה מהדורה מוגבלת של האלבום על גבי תקליטון גמיש (Flexi-disc). המהדורה חולקה כשי לקונים שרכשו את מוצרי החברה כחלק ממבצע, וכללה מחרוזת של עשרה מתוך 30 שירי האלבום, ללא חלוקה לנושאים. שירים 1–5 הם צד א' בתקליטון, ושירים 6–10 הם צד ב'. ב-1987, תכננה חזה להוציא את האלבום מחדש על גבי קלטת שמע מלווה בספר. הקלטת הייתה אמורה לכלול בנוסף ל-30 שירי האלבום רצועות בונוס שלא הופיעו במהדורה המקורית, ביניהם השיר "ארבעים" איתו הופיעה בפסטיגל של אותה שנה ושירים נוספים שהקליטה לאורך השנים ופנו לקהל יעד מכל הגילאים. הספר שתוכנן להיות מצורף לקלטת היה אמור להיות מלווה במילות השירים ובציורי ילדים מישראל ומהעולם שנשלחו לחזה במכתבים. בסופו של דבר, חזה, שאותה שנה הייתה שנת פריצתה לקהל הבינלאומי עם השיר "Im Nin'alu" והייתה עסוקה בהקלטת אלבומה "Shaday" ובהופעות מחוץ לישראל, בחרה לגנוז את הספר והקלטת עקב אילוצי זמן והם לא יצאו לאור. עפרה חזה לילדים באתר Discogs עפרה חזה - Ofra Haza, אלבומים, באתר www.2all.co.il עפרה חזה לילדים - עפרה חזה, באתר he.israel-music.com עפרה חזה* = Ofra Haza - לילדים = Songs For Children, באתר Discogs (באנגלית) Ofra Haza = עפרה חזה* - Temptations = פּיתוײם, באתר Discogs (באנגלית) המידע פורסם באתר "משמרים את הגחלת".
נוימרק

נוימרק, ניומרק וניימרק הם שמות משפחה יהודייים אשכנזיים שמקורם ב-"Nay-Mark" (ביידיש: ניימארק, "שוק חדש"). ניימרק היה שם שאומץ על ידי סוחרים. האם התכוונתם ל... נוימרק גבי נוימרק – כדורסלן ישראלי דוד נוימרק (ניימרק) - פילוסוף יהודי רפורמי, חוקר הפילוסופיה היהודית ופעיל ציוני. עדה נוימרק (ברודסקי) - אשת מוזיקה וספרות, מתרגמת ועורכת ישראלית. רומי נוימרק – שדרנית ומגישת חדשות ישראלית ניומרק קרייג ניומרק – יזם אינטרנט אמריקאי יהודי, מייסד קרייגסליסט ניימרק אברהם יעקב ניימרק – רבה של פרען בליטא, רב בתל אביב וחבר הרבנות הראשית תל אביב-יפו אפרים ניימרק – פעיל ציוני בגרודנו, התפרסם בשל ספרו על רשמי מסעו למזרח הקרוב דוד ניימרק – פילוסוף (ורב במשך 5 שנים) רפורמי ופעיל ציוני גליציאני-אמריקאי אחר: נוימארק אין וסטפרויסן - השם הגרמני של העיירה הפולנית נובה מיאסטו ניימרקט – שמה היידי של העיר הפולנית נובי טארג
מאגר מידע מקוון של הגנום

מאגר מידע מקוון של הגנום (GOLD) הוא בסיס נתונים ביולוגי מבוסס אינטרנט המשמש להשוואת מידע של מיזמי ריצוף גנומי ומטאגנומי, ומטא דאטה הקשור אליהם, ברחבי העולם. כיום מוצגים באתר נתוני גרסה 7 של המאגר. מאז שנת 2011 מאגר המידע GOLD נוהל על ידי DOE Joint Genome Institute. מאגר המידע GOLD נוצר בשנת 1997; הגרסה הראשונה של מאגר הנתונים הכילה מידע מ-350 מיזמי ריצוף, שמתוכם 48 רוצפו במלואם ופורסמו עם ניתוחי המידע שלהם. הגרסה החמישית של GOLD פורסמה ב-28 במאי 2014. ב-5 באוגוסט 2015, מאגר GOLD מכיל מידע מ-67,879 מיזמי ריצוף, מתוכם 7,210 הושלמו. מלבד ה-DOE JGI, שלושת התורמים הגדולים למאגר GOLD הם מכון ברוד, J. Craig Venter Institute ובית הספר לרפואה של אוניברסיטת מרילנד. על מנת להקל על ניתוח השוואתי בין המידע במאגר המידע GOLD לבין מאגרי מידע אחרים (לדוגמה, GenBank, EMBL), מאגר המידע GOLD תומך במפרט minimum information standards metadata המומלץ על ידי Genomic Standards Consortium, ובמיוחד במפרט ה MIxS (Minimum Information about any (x) Sequence). מאגר המידע GOLD מאפשר בנוסף לערוך הגהה לגנום או למטאגנום באמצעות DOE JGI Integrated Microbial Genomes System ומכיל קישורים לכתב העת BioMed Central, Standards in Genomic Sciences, המאפשר למידע מטאגנומי להתפרסם. אתר האינטרנט הרשמי של מאגר מידע מקוון של הגנום (באנגלית) NCBI BioProject Kyrpides NC (בספטמבר 1999). "Genomes OnLine Database (GOLD 1.0): a monitor of complete and ongoing genome projects world-wide". Bioinformatics. 15 (9): 773–4. doi:10.1093/bioinformatics/15.9.773. PMID 10498782. {{cite journal}}: (עזרה) Reddy, T. B. K.; Thomas, A. D.; Stamatis, D.; Bertsch, J.; Isbandi, M.; Jansson, J.; Mallajosyula, J.; Pagani, I.; Lobos, E. A. (27 באוקטובר 2014). "The Genomes OnLine Database (GOLD) v.5: a metadata management system based on a four level (meta)genome project classification". Nucleic Acids Research. 43 (D1): D1099–D1106. doi:10.1093/nar/gku950. PMC 4384021. PMID 25348402. {{cite journal}}: (עזרה) "JGI GOLD - Home". נבדק ב-5 באוגוסט 2015. {{cite web}}: (עזרה)(הקישור אינו פעיל)
פסגת קרושה

פסגת קְרוּשָׁה (באנגלית: Krusha Peak ;בבולגרית: връх Круша) היא הר ברכס אוון בדרום רכס סנטינל, בהרי אלזוורת' שבאנטארקטיקה. גובהה של הפסגה 2,800 מטרים מעל פני הים. הפסגה מתנשאת מעל קרחון בולגראד שנמצא מדרום מזרח לה, ומעל קרחון ברוק שנמצא מצפון מערבה לה. הפסגה נמצאת 6.94 קילומטרים מזרחית לפסגת צ'פלין, 3.87 קילומטרים מדרום להר סרייבינג, 2.88 קילומטרים מערבית מהר אלן, ו-4.83 קילומטרים צפונית מערבית להר ליפטאק. הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית בשנת 1988. הפסגה נקראת על שם המחנך הבולגרי זאהאריי קרושה (Круша). הגאזט האנטארקטי של בולגריה (בבולגרית) ָ* פסגת קרושה באתר הגאזט האנטארקטי של ממשלת אוסטרליה פסגת קרושה באתר הגאזט האנטארקטי המשווה SCAR של ממשלת אוסטרליה גאזט השמות שהאנטארקטי של בולגריה מידע גאוגרפי והיסטורי
קרחון סירמה

קרחון סִירְמָה (באנגלית: Sirma Glacier; בבולגרית: ледник Сирма) הוא קרחון רחב בצידו המערבי של רכס אוון, בדרום רכס סנטינל, בהרי אלזוורת' שבאנטארקטיקה. הקרחון ממוקם דרומית לקרחון בולגארד, וזורם לכיוון מערב כשהוא מנקז את הר סאות'וויק, הר מילטון והר אינדרביצן, ומשם עוזב את רכס סנטינל ונשפך אל קרחון נימיץ צפונית מערבית לפסגת מודרן. הקרחון מופה לראשונה על ידי הסקר הגאולוגי של ארצות הברית בשנת 1961, ומופה בשנית בשנת 1988. הקרחון נקרא על שם מנהיגת המורדים הבולגריה סירמה ווייוודה. הגאזט האנטארקטי של בולגריה (בבולגרית) קרחון סירמה באתר הגאזט האנטארקטי של ממשלת אוסטרליה קרחון סירמה באתר הגאזט האנטארקטי המשווה SCAR של ממשלת אוסטרליה גאזט השמות האנטארקטי של בולגריה מידע היסטורי וגאוגרפי
דברי שיר

דברי שיר – תרבות יהודית מקורית היא חברה שעוסקת בהוצאה לאור, בשיווק ובמכירה של ספרים ואלבומי מוזיקה. החברה נמצאת כיום בבעלותו של מיכאל לב, והוא גם מנכ"ל החברה בפועל. החברה הוציאה במהלך השנים את ספריהם של רבנים וסופרים רבים, בעיקר מהמגזר הדתי לאומי ביניהם: הרב שמואל אליהו, הרב שלמה אבינר, הרב יעקב אריאל, הרב יוסף צבי רימון, הרב משה שילת, אלישיב רייכנר, ליאור אנגלמן, רן ובר, אמיר מויאל, הרב ארל'ה הראל ועוד. כמו כן אמנים שונים הוציאו דרך החברה את אלבומיהם המוזיקליים ביניהם :שולי רנד, חיליק פרנק, אביתר בנאי, נאור כרמי, סדרת 'צמאה', סיני תור, ישי ריבו, הראל טל, ביני לנדאו, ציפי קולטניוק ועוד. החברה עובדת גם בשיתוף עם אולפנים ידועים אחרים דוגמת NMC, התו השמיני ועוד. אתר האינטרנט הרשמי של דברי שיר רבקי גולדפינגר, הטרנד החדש בתחנה המרכזית, באתר ערוץ 7, 6 באוגוסט 2009 הפתיחה החגיגית של 'דברי שיר', סרטון באתר יוטיוב נדב גלעד, ‏הפתיחה החגיגית של 'דברי שיר', בערוץ "אורות – טלוויזיה יהודית", 15 ביוני 2011 נטעאל בנדל, ‏רן שריד מכר את חברת "דברי שיר", באתר כיפה, 25 במרץ 2014
Crybaby

Crybaby (בעברית: תבכה מותק) הוא סינגל של הזמרת מריה קארי בשיתוף הראפר סנופ דוג מתוך אלבומה התשיעי Rainbow. השיר יצא כסינגל הרביעי מהאלבום ב-18 ביולי 2000 על ידי חברת התקליטים קולומביה רקורדס ביחד עם השיר "Can't Take That Away (Mariah's Theme)" (למעט מדינות בודדות בהם השירים יצאו בנפרד). השיר הגיע למקום הרביעי בקנדה הוט 100. השיר נכתב על ידי קארי וסנופ דוג ובוים על ידי קארי ודאמיזה. הוא מסמפל את השיר "Piece of My Love" של להקת גאי, ולכן גם הכותבים של השיר הזה קיבלו קרדיט על הכתיבה בשיר. מבחינה לירית מדבר השיר על קושי לישון בלילה ונדודי שינה בשל ערעורים על מערכות יחסים. על מנת לקדם את השיר ביצעה אותו קארי במהלך סיבוב ההופעות "Rainbow World Tour". באותה תקופה הייתה קארי בסכסוך עם חברת התקליטים הראשית שלה סוני מיוזיק, ולכן היא האמינה כי סוני מיוזיק בכוונה מונעים את קידום השיר כדי לפגוע בה. בשל כך השיר לא זכה להצלחה בעולם. בארצות הברית השיר תחילה לא נכנס למצעד הרשמי של המדינה מכיוון ששוחרר כבי-סייד של השיר "Can't Take That Away (Mariah's Theme)" והחוקים של המצעד אז לא אפשרו דירוג של שירים שיצאו בפורמט כזה. לבסוף בוטל החוק, והשיר הצליח להיכנס למקום ה-28 במצעד. בקנדה השיר זכה להצלחה, כאשר הגיע למקום ה-4, אך היה למדינה היחידה בה השיר דורג מלבד ארצות הברית. בווידאו קליפ של השיר נראית מריה קארי כשהיא מנסה לישון בלילה אך ללא הצלחה וברגע השיא של הקליפ היא מאבדת את עשתונותיה ומשליכה דברים. גם סנופ דוג דוג מופיע בקליפ. מידע על הסינגל "Crybaby" באתר מיוזיק בריינז סרטון השיר "Crybaby" באתר יוטיוב Mariah Carey | Awards | AllMusic, web.archive.org, ‏2016-06-07